पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. सीएमसी के पास राम नगर के एक घर में घुसे लुटेरे महिला के हौसले और सूझबूझ की बदौलत भाग खड़े हुए। घर घुस आए लुटेरों को देख महिला ने जोर-जोर से आवाज लगाई बेटा बाथरूम का दरवाजा बंद कर लो घर में लुटेरे घुस आए हैं।मां के चिल्लाने की आवाज सुनकर बाथरूम से बेटे ने चिल्लाने का कारण पूछा और बाथरूम का दरवाजा बंद कर लिया। उसने बाथरूम की खिड़की से बाहर सहायता के लिए लोगों को आवाज लगाई। आवाज सुनते ही आस-पड़ोस के लोग उसके घर की तरफ दौड़े। अफरातफरी में लुटेरे वहां से भाग निकले।
उनके पड़ोस में रहने वाला लड़का प्रिंस उनके पीछे भी भागा, लेकिन बदमाश चकमा देकर भाग निकले। दिनदिहाड़े हुई इस घटना से पूरे इलाके में दहशत का माहौल था।
शोर सुनकर सहायता के लिए पहुंचे लोगों ने लुटेरों को दौड़ा लिया, लेकिन लुटेरे बच निकले। गली की नुक्कड़ पर लगे सीसीटीवी कैमरों में दो लुटेरे की तस्वीर कैद हो गई। घटना का पता चलते ही एसीपी रमनीश चौधरी, थाना डिवीजन नं. 6 के प्रभारी गुरदेव सिंह व अन्य अधिकारी मौके पर पहुंच गए।
पुलिस ने मौके से लुटेरों के छोड़े गए हथियार, सीसीटीवी कैमरे की फुटेज व अन्य सामान कब्जे में लेकर जांच शुरू कर दी है। बताया जाता है कि लुटेरे भागते समय मोबाइल व कुछ सामान भी लेकर भागे हैं। घटना दोपहर करीब 12 बजे की है। कपड़ा कारोबारी राजकुमार चोपड़ा की पत्नी रितु, उनकी बेटी इना, बेटा मधुर और नौकर बबलू घर पर ही थे। राजकुमार चोपड़ा की प्रताप बाजार में दुकान है। पता चलते ही राजकुमार चोपड़ा उनके भाई नवीन चोपड़ा मौके पर पहुंच गए।
चोर-चोर चिल्लाते भागे लुटेरे
प्रत्यक्षदर्शियों ने बताया कि शोर सुनकर जब वे घर की तरफ आए तो कुछ लोग चोर-चोर कह कर चिल्लाते हुए भाग रहे थे। उन्होंने समझा कि वे भी सहायता के लिए चिल्ला रहे हैं। लेकिन बाद में पता चला कि लुटेरे खुद ही चोर चोर कह भाग रहे थे। जबकि गली से निकलते ही वह अलग-अलग दिशाओं में भाग निकले।
कुछ समय पहले गए थे घर से
नवीन चोपड़ा ने बताया कि राजकुमार तो हर रोज की तरह सुबह ही दुकान पर चले गए थे। लेकिन वह वारदात से कुछ समय पहले ही घर से गए थे। तब नौकर ने जाने से पहले उनसे पूछा भी था। जांच अधिकारी ने बताया कि पूछताछ के लिए एक संदिग्ध को हिरासत में लिया है। शक के आधार पर नौकर से भी पूछताछ की जा रही है। शुरूआती जांच में लगता है कि लुटेरे ने फ्रेंडली एंट्री की है। जांच के दौरान पुलिस को कई अहम सुराग मिले हैं।
घर में घुसते ही गर्दन पर रख दिया चाकू
मौके पर पहुंचे अधिकारी के अनुसार रितु ने बताया कि उनकी बेटी कमरे में लेटी थी और बेटा बाथरूम में था। नौकर दूसरे कमरे में काम कर रहा था। वह खुद लॉबी में थी। अचानक करीब 4 लोग घर में घुस आए। दो बदमाश दरवाजे के पास खड़े थे। एक ने आते ही उसकी गर्दन पर चाकू रख दिया। दूसरे ने कमरे में लेटी उनकी बेटी का गला दबाने की कोशिश की और चाकू दिखाकर धमकाना शुरू कर दिया।
तीसरे ने चाकू दिखाकर उनके नौकर को काबू किया। एक लुटेरे के हाथ में रिवॉल्वर भी थी, जोकि उसे धमका रहा था। लुटेरे उनसे कैश व आभूषणों की मांग कर रहे थे। उसने अपने बचाव के लिए चीख लगाई तो लुटेरे घबरा गए। उन्होंने उसका व उसकी बेटी का मुंह बंद करने की कोशिश की। लेकिन वह लगातार सहायता के लिए चिल्लाती रही। लुटेरों की धमकी की परवाह किए बिना ही वह चिल्लाती रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn